หุ้นแนะนำรับอานิสงค์กระตุ้นภาคท่องเที่ยวรับสิ้นปี 2566 หุ้นใด คาดรายได้ในช่วงครึ่งปีหลัง 2566 ยังคงโตโดดเด่น โดยเฉพาะใน 4Q66 จากการเข้าสู่ช่วง High Season ของภาคการท่องเที่ยวและมาตรการฟรีวีซ่า ระหว่าง CPN, ERW หรือ AOT
CPN เพราะหุ้น CPN มีรายได้จากค่าเช่าพื้นที่ศูนย์การค้าซึ่งเป็นรายได้หลักของบริษัท (83% ของรายได้รวมใน 2Q66) ที่ยังสามารถฟื้นตัวได้ดีและกลับมาอยู่ระดับเดียวกับช่วง Pre-Covid ตั้งแต่ 1Q66 โดยมี OCC Rate ที่ 90% และ 91% ใน 2Q66 สะท้อนพื้นฐานที่ยังคงแข็งแกร่ง คาดรายได้ในช่วงครึ่งปีหลัง 2566 ยังคงโตโดดเด่น โดยเฉพาะใน 4Q66 จากการเข้าสู่ช่วง High Season ของภาคการท่องเที่ยวและมาตรการฟรีวีซ่า หนุนทุกธุรกิจในเครือ CPN ร่วมกับการรับรู้ยอดโอนบ้านซึ่งคาดว่าจะอยู่ที่ 4,233 ลบ. ใน 2H66 คาดรายได้ช่วง 2H66 ดีกว่า 1H66

ส่วนหุ้น ERW ผลประกอบการทำ New High ของรายได้ไตรมาส 2 ปี 2566 สะท้อน Momentum เชิงบวกที่มีต่อแบรนด์เอเรวัณ  ซึ่งยังเป็นที่นิยมของทั้งนักท่องเที่ยวชาวไทยและต่างชาติแม้มีการปรับราคาค่าห้องเพิ่มก็ตาม ภาพรวมกำไร 2H66 ดีกว่า 1H66 ทางฝ่ายยังคงมีมุมมองเชิงบวกกับการฟื้นตัวของนักท่องเที่ยวจีนใน 4Q66 จากการออกมาตราการฟรีวีซ่า ซึ่งคาดว่าจะเริ่ม 25 ก.ย.66-ก.พ.67 คาดส่งผลให้รายได้จากโรงแรมในทุกระดับปรับตัวสูงขึ้น

และหุ้น AOT  ได้ประโยชน์มากสุดจากการฟื้นตัวของนักท่องเที่ยว เพราะเป็นสนามบินหลักของประเทศทั้งสนามบินสุวรรณภูมิและดอนเมือง และในจังหวัดท่องเที่ยวหลักสนามบินเชียงใหม่และภูเก็ต รายได้ยังคงฟื้นตัวต่อเนื่อง โดย 4Q66 คาดจะดีขึ้นทั้ง y-y และ q-q จากนักท่องเที่ยวที่ดีขึ้น และ 1H67 จะได้ประโยชน์จากฟรีวีซ่านักท่องเที่ยวจีนและคาซัคสถานที่ใช้ 25 ก.ย. 66- 29 ก.พ. 67 ซึ่งตรงกับเทศกาลสำคัญของประเทศจีนไหว้พระจันทร์และวันชาติจีน 29 ก.ย. 66 – 6 ต.ค. 67 และตรุษจีน 9-15 ก.พ. 67 อีกทั้งเป็น high season ของประเทศอื่น ๆ ช่วงหยุดยาวปีใหม่
5.ความรู้ทางการเงิน,6.ข้อมูลการเงินรายบริษัท,4.ข่าวเศรษฐกิจและการเงิน